b'\n_START_ARTICLE_\nNo es un d\xc3\xada cualquiera\n_START_SECTION_\nGuardons al programa\n_START_PARAGRAPH_\nVa ser premi ONDAS en 2003. Entre altres premis compta amb dos Micr\xc3\xb2fons de Plata, l\'Antena d\'Or, el Premi de R\xc3\xa0dio de Cambio 16 i el Premi Period\xc3\xadstic El Cava. En 2008, li han concedit el premi "Pica d\'Estats" al Millor Treball de Radi per l\'emissi\xc3\xb3 que al juliol de 2007 es va fer des de Cervera i novament el premi ONDAS en el mateix any i en 2016.\n_START_SECTION_\nSeccions del programa\n_START_PARAGRAPH_\nAquest programa concedeix una gran import\xc3\xa0ncia al llenguatge, en totes les seves facetes, amb seccions com Palabras Moribundas que en la temporada 2007/08 va assumir Pilar Garc\xc3\xada Mout\xc3\xb3n i \xc2\xbfC\xc3\xb3mo se dice y c\xc3\xb3mo se debe decir? a cura de la Fundaci\xc3\xb3n del Espa\xc3\xb1ol Urgente._NEWLINE_Altres seccions destacades s\xc3\xb3n: El hombre del saco, amb Jos\xc3\xa9 Mar\xc3\xada \xc3\x8d\xc3\xb1igo (amb una gran subsecci\xc3\xb3 de m\xc3\xbasica de gasolineras, la sintonia de la qual "Chupa la gamba" ja ha superat l\'\xc3\xa0mbit de la secci\xc3\xb3 per la seva popularitat), El acabose i Concostorias, amb Nieves Concostrina, el consultori musical del Doctor Pardo (Jos\xc3\xa9 Ram\xc3\xb3n Pardo) i les Tertulias dels dissabtes i els diumenges, on es parla de temes quotidians, m\xc3\xa9s o menys transcendentals. En aquestes, sense participants fixos, hi podem trobar la periodista Rosa Mar\xc3\xada Mateo, les psic\xc3\xb2logues Mar\xc3\xada Jes\xc3\xbas \xc3\x81lava i Pilar Varela, el periodista Andres Aberasturi, el fil\xc3\xb2sof Jos\xc3\xa9 Antonio Marina, entre altres, a qui se sumen de vegades els col\xc2\xb7laboradors del programa.'